พยายามเข้า! นากามุระคุง!!

เป็นซีรีส์มังงะญี่ปุ่นที่เขียนและวาดภาพประกอบโดยชุนเด เรื่องนี้ได้รับการตีพิมพ์ต่อเนื่องในนิตยสารมังงะ ''โอเปร่า'' ตั้งแต่ พ.ศ. 2557 จนถึง พ.ศ. 2559 ได้รวบรวมเป็นเล่มโดยสำนักพิมพ์อากาเนะ ชินชะใน พ.ศ. 2560 และได้รับลิขสิทธิ์ในฉบับภาษาไทยโดยสำนักพิมพ์บงกช ภาคต่อชื่อ  ได้ตีพิมพ์ต่อเนื่องตั้งแต่เดือนมิถุนายน พ.ศ. 2560 จนถึงเดือนมิถุนายน พ.ศ. 2564 ซีรีส์อนิเมะทางโทรทัศน์ที่ผลิตโดยสตูดิโอไดร์ฟ มีกำหนดออกอากาศในเดือนเมษายน พ.ศ. 2569

## เรื่องย่อ
โอคุโตะ นากามูระ นักเรียนมัธยมปลายวัย 16 ปี เก็บความรู้สึกแอบชอบไอคิ ฮิโรเสะ เพื่อนร่วมชั้นไว้ แม้ว่าจะไม่เคยได้พูดคุยกันมาก่อนก็ตาม นากามูระผู้มีนิสัยเก็บตัวอย่างมาก มักจินตนาการถึงการได้พูดคุยกับฮิโรเสะ และพยายามแทรกตัวเข้าไปในสถานการณ์ที่จะทำให้ทั้งสองได้มีปฏิสัมพันธ์กันอยู่เสมอ แม้ว่าส่วนใหญ่แล้วจะจบลงด้วยความล้มเหลวอย่างน่าขบขันก็ตาม ในที่สุดนากามูระก็สามารถสร้างความมั่นใจและสนิทสนมกับฮิโรเสะได้มากขึ้น ซีรีส์จบลงด้วยมิตรภาพที่ต่างฝ่ายต่างมีให้กันของเด็กชายทั้งสอง

## ตัวละคร
; 
: 
: เขาเป็นนักเรียนมัธยมปลายที่เก็บซ่อนความรู้สึกเอาไว้ เขาแอบชอบเพื่อนร่วมชั้นอย่างไอคิ ฮิโรเสะ แต่เป็นคนเก็บตัวมากและไม่เคยพูดคุยกับเขาเลย จนกระทั่งในตอนที่ 11 เขากับฮิโรเสะก็ได้เป็นเพื่อนกันในที่สุด
; 
: 
: เพื่อนร่วมชั้นของนากามูระ และคนที่นากามูระแอบชอบข้างเดียว ในตอนที่ 11 เขาได้กลายเป็นเพื่อนของนากามูระ เขามีความจำที่ยอดเยี่ยมและชื่นชมโอโตกิริ ครูประจำชั้นของพวกเขาเป็นอย่างมาก
; 
: 
: ครูประจำชั้นของนากามูระ ต่อมาในซีรีส์ได้มีการเปิดเผยว่าเขาเคยเป็นเด็กเกเรมาก่อน
; 
: 
: เพื่อนร่วมชั้นของนากามูระ เป็นศิลปินมากความสามารถ
; 
: 
; 
: 
; 
: 
; 
: 
; 
: 
: เพื่อนสมัยเด็กของฮิโรเสะ
; 
: 
: สมาชิกชมรมละคร
; 
: 
: หัวหน้าชมรมวิจัยเรื่องลึกลับ

## สื่อ
### มังงะ
ตัวละครนาคามูระปรากฏตัวครั้งแรกในภาพประกอบและเว็บคอมิกสั้นที่เผยแพร่โดยชุนเดทางออนไลน์  ในปี พ.ศ. 2557 ชุนเดได้รับการติดต่อจากบรรณาธิการบริหารของนิตยสารมังงะ*[[โอเปรา (นิตยสารญี่ปุ่น)|โอเปรา]]* ให้วาดการ์ตูนเพื่อเติมเต็มหน้าว่างในนิตยสารฉบับหนึ่ง การ์ตูนเรื่องนั้น ซึ่งเป็นวันช็อตที่ตีพิมพ์ในนิตยสาร*โอเปรา* ฉบับเดือนธันวาคม พ.ศ. 2557 จะกลายเป็นตอนแรกของเรื่อง*พยายามเข้า! นากามุระคุง!!* เริ่มตีพิมพ์เป็นตอนๆ ในนิตยสาร*โอเปรา*ฉบับเดือนมิถุนายน พ.ศ. 2558 ได้เริ่มลงตีพิมพ์เรื่องนี้ในนิตยสาร*โอเปรา*ควบคู่กันไปกับมังงะสยองขวัญเรื่อง*เกสโชคุ คิตัน*ของชุนเด

เมื่อจบลงแล้ว ซีรีส์ทั้ง 11 ตอนได้รับการรวบรวมเป็นเล่มโดยสำนักพิมพ์อากาเนะ ชินชะ และวางจำหน่ายเมื่อวันที่ 27 พฤษภาคม พ.ศ. 2560 

ซีรีส์ภาคต่อในชื่อ  เริ่มตีพิมพ์เป็นตอนๆ ในนิตยสาร*โอเปรา*เมื่อเดือนมิถุนายน พ.ศ. 2560

สำนักพิมพ์บงกชได้ประกาศเป็นผู้ถือลิขสิทธิ์ในการแปลและตีพิมพ์เรื่องนี้เป็นภาษาไทยเมื่อวันที่ 13 มิถุนายน พ.ศ. 2566

|}

### อนิเมะ
มีการประกาศสร้างเป็นซีรีส์อนิเมะทางโทรทัศน์ดัดแปลงจากเรื่อง*พยายามเข้า! นากามุระคุง!!* เมื่อวันที่ 16 สิงหาคม พ.ศ. 2567 ซีรีส์นี้จะผลิตโดยสตูดิโอไดร์ฟ และกำกับโดยอาโออิ อูเมกิ โดยมีนาโอกิ โยชิเบะเป็นผู้ช่วยผู้กำกับ อูเมกิและยาซูโกะ อาโอกิรับหน้าที่เป็นผู้เขียนบทซีรีส์ อูเมกิรับหน้าที่เป็นผู้ออกแบบตัวละคร และอายานะ สึจิตะเป็นผู้แต่งเพลงประกอบ เดิมทีซีรีส์นี้มีกำหนดออกอากาศใน พ.ศ. 2568 แต่ต่อมาถูกเลื่อนออกไปเนื่องจาก"ปัญหาด้านการผลิต" มีกำหนดออกอากาศในวันที่ 2 เมษายน พ.ศ. 2569 สองตอนแรกจะออกอากาศพร้อมกันทางออนไลน์บนฮูลูในวันเดียวกัน ขณะที่แต่ละตอนใหม่จะออกอากาศก่อนการออกอากาศทางโทรทัศน์ในญี่ปุ่นเป็นเวลา 1 สัปดาห์ เพลงประกอบหลักคือเพลง "Glory Days" ร้องโดยโอเอะ เซ็นริ และเพลงเซไค เดะ อิจิบัง อัตซุย นัตสึ ขับร้องโดยพรินเซส พรินเซส เมเดียลิงก์เป็นผู้ถือลิขสิทธิ์ซีรีส์นี้

### สื่ออื่น
การดัดแปลงเป็นละครวิทยุจากเรื่อง*พยายามเข้า! นากามุระคุง!!* วางจำหน่ายเมื่อวันที่ 8 กันยายน พ.ศ. 2564 เวอร์ชั่นดัดแปลงนี้มีคัปเป ยามางูจิพากย์เสียงเป็นนากามูระ, จุงโกะ ทาเกอูจิพากย์เสียงเป็นฮิโรเสะ และโทชิยูกิ โมริกาวะพากย์เสียงเป็นผู้บรรยาย โดยมี OdiakeS เป็นผู้แต่งเพลงประกอบ มีการปล่อยตอนพิเศษจำนวน 12 หน้าของมังงะชุดนี้ออกมาพร้อมกันด้วย

ตัวละครจากอนิเมะเรื่อง*พยายามเข้า! นากามุระคุง!!*ปรากฏตัวในคาเฟ่ชั่วคราวที่จัดโดย*โอเปร่า*ในย่านฮาราจูกุ โตเกียว ตั้งแต่วันที่ 16 มีนาคม จนถึงวันที่ 8 เมษายน พ.ศ. 2561 คาเฟ่แห่งนี้มีสินค้าและเมนูอาหารที่เป็นเอกลักษณ์ซึ่งได้รับแรงบันดาลใจจากซีรีส์เรื่องนี้

## ผลตอบรับ
*พยายามเข้า! นากามุระคุง!!*ได้รับการตอบรับที่ดีจากนักวิจารณ์ โดยได้รับการยกย่องในด้านงานศิลปะที่ชวนให้นึกถึงยุค 1980 โดยฌอน แกฟฟ์นีย์ จาก Manga Bookshelf ได้เปรียบเทียบในแง่ดีกับเรื่องรันม่า ½ ไอ้หนุ่มกังฟูและถนนสายนี้ เปรี้ยว แอนโทนี กรามูเกลีย ตั้งข้อสังเกตในบทวิจารณ์ซีรีส์เรื่องนี้สำหรับ Anime Feminist ว่า*พยายามเข้า! นากามุระคุง!!*เป็น "ส่วนหนึ่งของมังงะแนวรักชายยุคใหม่ที่เน้นเรื่องอัตลักษณ์มากกว่าเรื่องเพศ" บริททานี วินเซนต์ นักวิจารณ์จาก*[[โอตาคุ ยูเอสเอ]]* ได้ชื่นชมองค์ประกอบของแนวโรแมนติกคอมเมดี้ในซีรีส์เรื่องนี้ โดยเรียก*พยายามเข้า! นากามุระคุง!!*ว่าเป็น "ของขวัญพิเศษสำหรับผู้ชม LGBT ที่กระหายอยากดูโรแมนติกคอมเมดี้หวานๆ สไตล์เรโทร"

ในงาน BL Awards ประจำปี พ.ศ. 2561 ที่จัดโดย *Chill Chill* ผลงานเรื่อง*พยายามเข้า! นากามุระคุง!!*ติดอันดับที่ 16 ในการจัดอันดับหนังสือการ์ตูน Boys' Love ที่ดีที่สุดประจำปี พ.ศ. 2560

## หมายเหตุ

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2557
หมวดหมู่:มังงะที่ตีพิมพ์ในปี พ.ศ. 2560
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:มังงะของสำนักพิมพ์อากาเนะ ชินชะ
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:ซีรีส์อนิเมะที่สร้างจากมังงะ
หมวดหมู่:อะนิเพล็กซ์
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:ไดร์ฟ (สตูดิโอ)
หมวดหมู่:ความหลากหลายทางเพศในอนิเมะและมังงะ
หมวดหมู่:เมเดียลิงก์
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:อนิเมะและมังงะแนวยาโยอิ
หมวดหมู่:บงกช